Document ID: /roh_data/filtered/Billingualer_Corpus_interleaved-de-rm.jsonl.gz/437

This is a text translated from German to Rumantsch Grischun.
Neue Fahrplan-Regionen ab Juni 2001

Die Regierung ändert die Ausführungsbestimmungen zum Gesetz über den öffentlichen Verkehr im Kanton Graubünden. 1994 war der Kanton in neun Fahrplan-Regionen aufgeteilt worden. Ab Juni 2001 werden es deren zehn sein. Für die Einteilungen sind mehrere Kriterien massgebend. Zu berücksichtigen sind vor allem die Hauptnachfragen im Bereich des regionalen Personenverkehrs, die Linienstruktur des öffentlichen Verkehrs sowie das Schaffen von schlanken und effizienten Strukturen. Nach einer umfassenden Prüfung werden die Fahrplan-Regionen neu wie folgt eingeteilt:

1. Stadt Chur (Nord), Kreise Fünf Dörfer und Maienfeld

2. Prättigau und Landschaft Davos

3. Schanfigg

4. Stadt Chur (Süd), Kreis Rhäzüns, Gemeinden Felsberg und Tamins

5. Heinzenberg-Domleschg und Hinterrhein

6. Mesolcina und Calanca

7. Mittelbünden

8. Surselva

9. Engadin, Val Müstair, Bregaglia

10. Poschiavo und Brusio

Die Neuerungen im Einzelnen: Im Einzugsgebiet der Agglomeration Chur werden die heutige Fahrplan-Region 1 (Chur, Domat/Ems, Felsberg, Tamins, Haldenstein, Trimmis und Says) und die heutige Region 3 (Herrschaft und übrige Gemeinden des Kreises Fünf Dörfer) neu abgegrenzt (vgl. neue Regionen 1 und 4). Die heutige Region 6 (Heinzenberg-Domleschg, Hinterrhein und Mittelbünden) wird in zwei Regionen unterteilt (vgl. neue Regionen 5 und 7). Bonaduz und Rhäzüns werden der neuen Region 4 zugeteilt. Da ab 2002 der Fahrplanwechsel nicht mehr Ende Mai, sondern erst Mitte Dezember stattfinden wird, erfolgt die Inkraftsetzung der neuen Bestimmungen aus übergangsrechtlichen Gründen nicht wie im Vernehmlassungsentwurf vorgesehen auf Anfang 2001, sondern erst auf den 1. Juni 2001.

Romanische und italienische Sprache und Kultur fördern und erhalten

Die Regierung unterbreitet dem Eidg. Departement des Innern Programm und Voranschlag 2001 zur Förderung und Erhaltung der rätoromanischen und italienischen Sprache und Kultur im Kanton Graubünden. Der Gesamtaufwand wird auf 7.583 Millionen Franken veranschlagt (Bund 63 Prozent, Kanton 37 Prozent). Es werden Bundesbeiträge in der Höhe von 4.75 Millionen Franken beantragt. Die Gelder sollen eingesetzt werden für:

- Kantonseigene Massnahmen wie Übersetzungsdienst, Herausgabe des Bündner Rechtsbuchs in den drei Kantonssprachen, Verwendung von Rumantsch Grischun bei Abstimmungen, Ausbildung von Lehrkräften, Einführung Zweitsprache in der Primarschule, neues Sprachenkonzept für die Oberstufe etc.,

- Unterstützung von Massnahmen Dritter wie Schulprojekte, regionale Massnahmen, Übersetzungen von Büchern und Lehrmitteln etc.,

- Beiträge an wissenschaftliche Projekte,

- Beiträge an Organisationen und Institutionen (z.B. Lia Rumantscha und Pro Grigioni italiano),

- Förderung der Verlagstätigkeit, und

- Förderung der romanischen Presse.

Investitionsbeitrag an Furka-Oberalp-Bahn (FO) wird genehmigt

Das Bundesamt für Verkehr hat den Kantonen Wallis, Uri und Graubünden einen Entwurf für die 14. Investitionshilfe-Vereinbarung der FO im Betrag von 13.9 Millionen Franken unterbreitet. Unter dem Vorbehalt, dass auch die übrigen Vertragsparteien den Vertrag unterzeichnen, wird er von der Regierung genehmigt. Die Mittel werden für die Sanierung der Westausfahrt in Brig verwendet, die bereits im Bau ist. Der Beitrag von Bund und Kantonen beläuft sich auf 7.35 Millionen Franken. 4.41 Prozent oder rund 320'000 Franken gehen zu Lasten von Graubünden.

Kulturbeiträge

Für die folgenden kulturellen Vorhaben werden Beiträge im Gesamtbetrag von 213'000 Franken gesprochen:

- Auftrag an den Verein Bündner Kulturforschung, "Kraftwerkbau und Elektrifizierung in Graubünden" historisch aufzubereiten,

- Neuuniformierung der Musikgesellschaft S-chanf, und

- Herausgabe des Almanacco Mesolcina-Calanca 2001.

Vernehmlassung an den Bund

Unter Begriffen wie Televerwaltung, Elektronischer Staat, Electronic Government (e-government), elektronisch Wählen und Abstimmen (e-voting) und virtueller Schalter (Guichet virtuel) werden neue Möglichkeiten des elektronischen Behördenverkehrs und neue Formen der elektronischen politischen Beteiligung diskutiert. Statt teilweise langwierige Gänge durch Büros und Schalter antreten zu müssen, wollen Bürgerinnen und Bürger zunehmend die elektronisch gestützte Verwaltungsarbeit (via Internet) nutzen. Der Bund will in diesem Bereich verschiedene Aktivitäten entfalten. Die Regierung stimmt dem Projekt des Bundes für den Aufbau eines virtuellen Schalters zu, mit dem eine breite Nutzung der neuen Informations- und Kommunikationstechnologien (NIKZ) durch die politische Öffentlichkeit angestrebt wird. In den kommenden zwei Jahren sollen erste Erfahrungen mit einem zentralen virtuellen Behördenschalter gesammelt werden. Zu diesem Zweck ist eine Zusammenarbeit zwischen dem Bund und einzelnen Kantonen vorgesehen. Der Kanton Graubünden ist an einer aktiven Mitarbeit sehr interessiert.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 16.11.2000

Novas regiuns d'urari davent dal zercladur 2001

La regenza mida las disposiziuns executivas tar la lescha davart il traffic public en il chantun Grischun. 1994 era il chantun vegnì repartì en nov regiuns d'urari. A partir dal zercladur 2001 vegnan quellas ad esser diesch. Per las repartiziuns èn decisivs plirs criteris. Da resguardar èn surtut las dumondas principalas sin il sectur da la circulaziun regiunala da persunas, la structura da las lingias dal traffic public sco era la creaziun da structuras concentradas ed efficazias. Suenter ina examinaziun cumplessiva vegnan las regiuns d'urari repartidas da nov sco suonda:

1. citad da Cuira (nord), circuls Tschintg Vitgs e Maiavilla

2. Partenz e circul da Tavau

3. Scanvetg

4. citad da Cuira (sid), circul da Razén, vischnancas da Favugn e Trimmis

5. Mantogna-Tumleastga e Valragn

6. Mesauc e Calanca

7. Grischun central

8. Surselva

9. Engiadina, Val Müstair, Bergiaglia

10. Puschlav e Brusio

Las novaziuns en detagl: En l'intschess da l'aglomeraziun da Cuira vegnan cunfinadas da nov las regiuns d'urari actualas 1 (Cuira, Domat, Favugn, Tumein, Haldenstein, Trimmis e Says) e 3 (Signuradi ed ulteriuras vischnancas dal circul Tschintg Vitgs; cump. novas regiuns 1 e 4). La regiun actuala 6 (Mantogna-Tumleastga, Valragn e Grischun central) vegn sutdividida en duas regiuns (cump. novas regiuns 5 e 7). Panaduz e Razén vegnan repartids da nov a la regiun 4. Perquai che, davent da l'onn 2002, la midada d'urari n'è betg pli la fin da matg, mabain pir la mitad da december, na succeda la messa en vigur da las novas disposiziuns, sin fundament dals dretgs transitoris, betg sco previs en il sboz da consultaziun per l'entschatta 2001, mabain pir sin il 1. da zercladur 2001.

Promover e mantegnair la lingua e cultura rumantscha e taliana

La regenza suttametta al departament federal da l'intern il program ed il preventiv 2001 per promover e mantegnair la lingua e cultura rumantscha e taliana en il chantun Grischun. Ils custs totals previs èn 7.583 milliuns francs (confederaziun 63 pertschient, chantun 37 pertschient). I vegnan dumandadas contribuziuns federalas en l'autezza da 4.75 milliuns francs. Ils daners duain vegnir impundids per:

- mesiras chantunalas sco il servetsch da translaziuns, l'ediziun dal cudesch da dretg grischun en las trais linguas chantunalas, l'applicaziun dal rumantsch grischun en votaziuns, la scolaziun da persunas d'instrucziun, l'introducziun da la segunda lingua en la scola primara, il nov concept da linguas per il stgalim superiur e.u.v.,

- sustegnair mesiras da terzas persunas sco projects da scola, mesiras regiunalas, translaziuns da cudeschs e meds d'instrucziun e.u.v.,

- contribuziuns a projects scientifics,

- contribuziuns ad organisaziuns ed instituziuns (p.ex. Lia rumantscha e Pro Grigioni Italiano),

- promover l'activitad editoriala, e

- promover la pressa rumantscha.

La contribuziun d'investiziun a la Viafier Furca-Alpsu (VFA) vegn approvada

L'uffizi federal da traffic ha suttamess als chantuns Valais, Uri e Grischun in sboz per la 14avla cunvegna davart l'agid d'investiziuns a la VFA en l'import da 13.9 milliuns francs. Cun la resalva ch'er ils ulteriurs partenaris contractuals suttascrivian il contract, l'approva la regenza. Ils meds vegnan duvrads per sanar la sortida vest a Brig che vegn gia construida. La contribuziun da la confederaziun e dals chantuns munta a 7.35 milliuns francs. 4.41 pertschient u var 320'000 francs van sin donn e cust dal Grischun.

Contribuziuns culturalas

Als suandants projects culturals vegnan empermessas contribuziuns d'in import total da 213'000 francs:

- incarica a la societad per la perscrutaziun da la cultura grischuna d'elavurar istoricamain il tema "construcziun d'ovras electricas ed electrificaziun en il Grischun",

- novas unifurmas da la societad da musica S-chanf, ed

- ediziun da l'Almanacco Mesolcina-Calanca 2001.

Consultaziuns a la confederaziun

Sut noziuns sco teleadministraziun, stadi electronic, Electronic Government (e-government), elecziuns e votaziuns electronicas (e-voting) e spurtegl virtual (Guichet virtuel) vegnan discutadas novas pussaivladads da contact electronic cun autoritads e novas furmas da participaziun politica electronica. Enstagl da stuair entschaiver per part lungs viadis tras biros e spurtegls vulan las burgaisas ed ils burgais trair a niz pli e pli la lavur administrativa electronica (via internet). La confederaziun vul sviluppar differentas activitads sin quest sectur. La regenza approva il project da la confederaziun da concepir in spurtegl virtual. Cun quel vulan ins cuntanscher in vast diever da las novas tecnologias d'infurmaziun e communicaziun (NTIC) tras la publicitad politica. Ils proxims dus onns vul ins far emprimas experientschas cun in spurtegl virtual central da las autoritads. Per quest intent è previsa ina collavuraziun tranter la confederaziun e singuls chantuns. Il chantun Grischun ha grond interess d'ina collavuraziun activa.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 16.11.2000